Diari Oficial de la Generalitat Valenciana


Sumari del DOGV 8193, del 19-12-2017 (2017/11309)

RESOLUCIÓ d'11 de desembre de 2017, de la Vicepresidència i Conselleria d'Igualtat i Polítiques Inclusives per la qual es convoquen per a l'exercici 2018 les subvencions destinades a la realització de projectes dirigits a la millora de les condicions sociolaborals de les persones immigrants treballadores agrícoles de temporada i campanya.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8193

Data del DOGV
:   19-12-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/11984


Data del document
:   11-12-2017

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ d'11 de desembre de 2017, de la Vicepresidència i Conselleria d'Igualtat i Polítiques Inclusives per la qual es convoquen per a l'exercici 2018 les subvencions destinades a la realització de projectes dirigits a la millora de les condicions sociolaborals de les persones immigrants treballadores agrícoles de temporada i campanya. [2017/11277]  
  
Mitjançant l'Ordre 4/2015, d'1 de setembre de 2015, de la Vicepresidència del Consell i Conselleria d'Igualtat i Polítiques Inclusives, s'estableixen les bases reguladores de la concessió de subvencions destinades a la realització de projectes dirigits a la millora de les condicions sociolaborals de les persones immigrants treballadores agrícoles de temporada i campanya (DOGV 7611, 09.09.2015).  
En virtut del que s'hi exposa i de conformitat amb l'article 160.4.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
Primer. Objecte  
Convocar per a l'exercici 2018 les subvencions destinades al finançament de projectes dirigits a la millora de les condicions sociolaborals de les persones immigrants treballadores agrícoles de temporada i campanya regulades per l'Ordre 4/2015, d'1 de setembre de 2015, de la Vicepresidència del Consell i Conselleria d'Igualtat i Polítiques Inclusives, per la qual s'estableixen les bases reguladores de la concessió de les esmentades subvencions (DOGV 7611, 09.09.2015).  
Podran ser objecte d'aquesta subvenció els projectes que tinguen com a finalitat la realització d'activitats que suposen una millora de les condicions sociolaborals d'immigrants temporers, d'entre les que figuren en la base cinquena de l'esmentada Ordre 4/2015, d'1 de setembre de 2015, de la Vicepresidència del Consell i Conselleria d'Igualtat i Polítiques Inclusives.  
  
Segon. Condicions de la concessió de les subvencions  
1. El procediment de concessió d'aquestes ajudes s'ha de tramitar en règim de concurrència competitiva.  
2. Per a obtindre la condició de beneficiaris de les ajudes regulades en l'Ordre 4/2015 d'1 de setembre de 2015, de la Vicepresidència i Conselleria d'Igualtat i Polítiques Inclusives per la qual s'estableixen les bases reguladores de la concessió de subvencions destinades a la realització de projectes dirigits a la millora de les condicions sociolaborals de les persones immigrants treballadores agrícoles de temporada i campanya, les organitzacions empresarials agràries hauran de complir els requisits establits en la base tercera de la mencionada ordre.  
  
Així mateix, les entitats beneficiàries de la subvenció hauran de complir les obligacions recollides en la base quarta de la mencionada Ordre 4/2015, d'1 de setembre de 2015, de la Vicepresidència i Conselleria d'Igualtat i Polítiques Inclusives.  
  
Tercer. Quantia de la subvenció  
1. El procés d'assignació del crèdit entre les entitats beneficiàries s'ha de fer tenint en compte la dotació total de la convocatòria i la puntuació global obtinguda pel conjunt de les entitats beneficiàries, i ha de ser el quocient entre ambdós elements el que ha de determinar el valor/punt que servisca com a valor de referència per a efectuar el repartiment del crèdit.  
2. En cap cas, la subvenció concedida pot ser superior a l'import sol·licitat per l'entitat beneficiària.  
  
Quart. Finançament de les ajudes  
1. La present convocatòria de subvencions es realitza pel procediment de tramitació anticipada d'expedients de despesa, establit en l'Ordre de 26 de setembre de 1994, de la Conselleria d'Economia i Hisenda.  
  
2. El projecte de llei de pressupostos de la Generalitat per a l'exercici 2018 preveu l'existència de la línia de subvenció S6727 en l'aplicació pressupostària 80.21.97.421.50.2, dotada amb un import de 375.000 euros.  
3. No obstant això, l'import total màxim, que té caràcter estimat, es destinarà a atendre aquestes ajudes en quantia de 325.000 euros, import que pot ser incrementat com a conseqüència d'una generació, ampliació o incorporació de crèdit que no requereix cap convocatòria nova, de conformitat amb el que estableix l'article 58, apartat 2, lletra a, punt quart, del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions.  
En tot cas, el crèdit assignat queda condicionat a l'existència de crèdit adequat i suficient per a atendre la subvenció en la llei de pressupostos de la Generalitat que resulte aprovada per a l'exercici 2018.  
  
4. Una vegada aprovada i publicada l'esmentada llei de pressupostos, per Resolució de la vicepresidenta del Consell i consellera d'Igualtat i Polítiques Inclusives, es donarà publicitat a la línia pressupostària concreta i als imports globals màxims definitius destinats a la concessió de les ajudes previstes en la present convocatòria, en el cas que aquests imports siguen superiors a les dotacions que per a les esmentades línies figuren en els paràgrafs anteriors.  
  
Cinqué. Termini i lloc de presentació de les sol·licituds de subvenció  
1. El termini per a la presentació de les sol·licituds és d'un mes a comptar des de l'endemà de la publicació de la present resolució de convocatòria en el Diari Oficial de la Generalitat Valenciana.  
L'incompliment d'aquest termini determina automàticament l'exclusió de la convocatòria.  
2. La tramitació i presentació de sol·licituds, juntament amb els annexos i la documentació corresponent, s'ha de realitzar exclusivament per mitjans electrònics, per qui exercisca la representació legal de l'entitat, de conformitat amb allò que disposa l'article 14 de la Llei 39/2015, d'1 d'octubre, del procediment administratiu comú de les administracions públiques.  
Per a poder accedir a aquest sistema electrònic, el sol·licitant ha de disposar de firma electrònica avançada, bé amb el certificat reconegut d'entitat (persones jurídiques) o bé amb el certificat reconegut per a ciutadans (persona física), ambdós emesos per l'Autoritat de Certificació de la Comunitat Valenciana.  
En el cas de presentar un certificat digital de persona física i que s'actue en representació d'una persona jurídica, s'haurà d'inscriure prèviament en el Registre de representacions de caràcter voluntari davant de la Generalitat per a la realització de tràmits per via electrònica.  
3. El punt d'accés a la tramitació electrònica és la Seu Electrònica de la Generalitat, accessible en la web https://seu.gva.es. Aquest tràmit també ha d'estar disponible en l'enllaç següent:  
http://www.gva.es/va/inicio/procedimientos'id\_Proc=17955  
4. La sol·licitud i la documentació preceptiva presentada per altres mitjans diferents dels prevists determinaria l'exclusió d'ofici d'aquesta convocatòria.  
  
Sisé. Documentació que ha d'acompanyar a la sol·licitud.  
1. En la tramitació telemàtica, les entitats sol·licitants han d'aportar a través dels mitjans electrònics la documentació següent:  
Annex III. Sol·licitud de subvenció.  
Annex IV. Fitxa tècnica per a cada projecte presentat.  
Annex II. Autorització de consulta telemàtica de dades per a beques, ajudes, premis i subvencions per si el sol·licitant autoritza la consulta de dades a l'òrgan gestor del procediment de concessió de la subvenció.  
  
Model de domiciliació bancària en cas de ser nou perceptor o que hi haguera un canvi de número de compte. Aquest model ha d'anar segellat i firmat per l'entitat bancària, on figure el número de compte i el titular.  
  
2. La sol·licitud i els annexos a aquesta, s'han d'aportar, adjunts, amb la documentació especificada en la base huitena de l'Ordre 4/2015 d'1 de setembre de 2015, de la Vicepresidència i Conselleria d'Igualtat i Polítiques Inclusives, que cal presentar també per mitjans electrònics.  
  
  
  
Seté. Criteris de valoració de les sol·licituds.  
Les sol·licituds presentades s'han de valorar d'acord amb els criteris assenyalats en la base desena de l'esmentada Ordre 4/2015 d'1 de setembre de 2015, de la Vicepresidència i Conselleria d'Igualtat i Polítiques Inclusives.  
  
Huité. Termini de resolució i notificació  
1. El termini màxim de resolució i notificació de la convocatòria és de sis mesos a comptar des de l'endemà de la publicació de la present convocatòria, de conformitat amb el que disposa la Llei 39/2015, d'1 d'octubre, del procediment administratiu comú de les administracions públiques.  
2. La resolució del procediment s'ha de notificar a les entitats interessades per mitjans electrònics ajustant-se al que disposen els articles 40, 42 i 43 de la Llei 39/2015, d'1 d'octubre, del procediment administratiu comú de les administracions públiques.  
3. Contra aquesta resolució, que esgota la via administrativa, es pot interposar, potestativament, un recurs de reposició davant del mateix òrgan que les haja dictades en el termini d'un mes comptat des de l'endemà de la notificació, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé directament un recurs contenciós administratiu, en el termini de dos mesos a comptar des de l'endemà de la publicació, de conformitat amb allò que disposa l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
  
Nové. Règim de lliuraments de pagament   
1. El pagament de les subvencions, s'ha de subjectar al que disposa la base dotzena de l'Ordre 4/2015, d'1 de setembre de 2015, de la Vicepresidència i Conselleria d'Igualtat i Polítiques Inclusives.  
El mencionat pagament s'ha de fer amb la justificació prèvia per l'entitat beneficiària de la realització de l'activitat, projecte, objectiu o adopció del comportament per al qual es va concedir en els termes establits en l'article 171 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
  
2. El termini màxim per a la justificació del lliurament de la subvenció acaba el 30 de novembre de 2018, mentre que el termini de presentació de la memòria tècnica ho fa l'11 de gener de 2019.  
Contra la present resolució, que posa fi a la via administrativa, es pot interposar potestativament un recurs de reposició davant la vicepresidenta del Consell i consellera d'Igualtat i Polítiques Inclusives en el termini d'un mes comptat des de l'endemà de la notificació, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé directament un recurs contenciós administratiu en el termini de dos mesos a comptar des de l'endemà de la notificació, davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que disposen l'article 10.1. a) i article 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que puga interposar-se qualsevol altre que es crega oportú.  
  
València, 11 de desembre de 2017.- La vicepresidenta del Consell i consellera d'Igualtat i Polítiques Inclusives: Mónica Oltra Jarque.